Naționala Ucrainei s-a calificat la EURO 2024, după ce eliminat Bosnia și Islanda și va face parte din grupa României, în care mai sunt Belgia și Slovacia.
Președintele Ucrainei, Volodimir Zelenski, a reacționat imediat după performanța naționalei sale și a transmis un mesaj.
"Mulțumesc, băieți! Mulțumesc, echipă! Pentru emoțiile copleșitoare care au cuprins întreaga țară. Pentru victoria covârșitoare și accederea la EURO! Pentru că am dovedit încă o dată: când ucrainenilor le este greu, dar nu renunță și continuă lupta, ucrainenii câștigă inevitabil!
În vremuri în care vor să ne distrugă în fiecare zi, dovedim zilnic: ucrainenii sunt și vor fi! Ucraina este și va fi! Mulțumim pentru victorie! Glorie Ucrainei! ", a scris Zelenski pe Instagram.
România - Ucraina este chiar primul meci al elevilor lui Edi Iordănescu la competiția din Germania. Acestă partidă va avea loc pe 17 iunie, în a patra zi a turneului, pe Allianz Arena, stadionul celor de la Bayern Munchen.
În al doilea meci de la EURO 2024, România se va duela cu Belgia, pe 22 iunie. Meciul cu principala favorită a grupei va avea loc la Koln, pe arena Rhein Energie, de la ora 22:00.
În ultimul meci din grupe, România va da piept cu Slovacia, pe 26 iunie, la Frankfurt, pe stadionul Waldstadion.